بنین-ده سابیق پرزیدنت بونی یایی‌نین ائوی‌نین تهلوکه‌سیزلیک قوه‌لری طرفیندن محاصره‌یه آلینماسیندان سونرا باش وئرن اعتراض آکسیا‌لاریندا 2 نفر حیاتینی ایتیریب.
افریقا مطبوعاتینداکی خبرلره گؤره، بنین اردوسی و تهلوکه‌سیزلیک قوه‌لری سابیق پرزیدنت بونی یانی‌نین پایتاختی کوتونووداکی ائوی‌نین اطرافینی محاصره‌یه سالیب.
یایی‌نین حبس ائدیله جگینه دایر خبرلر قارشی‌سیندا اونو دستکله‌ین یوزلرله بنین-‌لی کوچه‌لره آخیشیب.
آکسیاچی‌لار یول‌لاردا باریکادا‌لار قورارکن، پولیسین موداخیله‌سی نتیجه‌سینده 2 نفر هلاک اولوب.
ایچ ایشلری ناظیری ساکا لافیا پولیسین آکسیاچی‌لارا موداخیله ائدرکن حقیقی گولله‌لردن ایستیفاده ائتدیگینی تصدیقله‌ییب.
قئید ائدک کی، بنین-ده 28 آوریل تاریخینده کئچیریلن سئچکیده کچن ایل سئچکی قانونونا ائدیلن دییشیک‌لییه گؤره ساده‌جه حاکمیته یاخین ایکی پارتی ایشتیراک ائده بیلمیشدی.
سئچکییه قاتیلما شرط‌لرینی آنا موخالیفت پارتی‌لاری بئله تامین ائده بیلمه‌میشدی.
آرا‌لاریندا یاییله یاناشی سابیق پرئزیدئنت‌لردن نیکئپهورئ سوقلونون دا اولدوغو موخالیفت عضو‌لری سئچکی‌دن سونرا وئردیک‌لری آچیقلامادا سئچیجی‌لرین ایشتیراکی‌نین 10 فایزی اؤتمدیگینی بیل‌دیره‌رک، پرئزیدئنت تالون‌دان پروسئسی دایاندیرماسینی طلب ائتمیشدی.
